Medvedev 5 mln kishiga yetgan obunachilariga sog‘liq va yaxshi kayfiyat tiladi

Rossiya bosh vaziri Dmitriy Medvedev Twitter’da soni 5 million kishiga yetgan obunachilariga sog‘liq va yaxshi kayfiyat tiladi, deb yozadi “Gazeta.ru”.

“5 011 584 kishiga yetib qolibsiz. Qiziqishingiz uchun rahmat! Sizlarga sog‘liq va yaxshi kayfiyat tilab qolaman!” — deb yozdi bosh vazir.
Shu tariqa Medvedev o‘zining Qrimga tashrifi chog‘ida yangragan va hozirda og‘izdan-og‘izga o‘tib mashhur bo‘lib ketgan iborasini takrorladi.
“Hozir pul yo‘q, topishimiz bilan indeksatsiyani qilamiz. Siz sabr qiling, sizga yaxshi kayfiyat va sog‘liq tilayman”, — degandi bosh vazir Qrim aholisiga.
Вас уже 5 011 584. Спасибо за ваш интерес! Здоровья вам и хорошего настроения! pic.twitter.com/3eywFkhsqB
— Дмитрий Медведев (@MedvedevRussia) July 23, 2016